text: Fanø slår stemmerekord 
  21 november 2017 kl. 19.16
  Fanø slår sidste valgs stemmerekord, da 85,75 procent af fannikerne har stemt.
  I Nordby har 85,5 procent af de stemmeberettigede sat kryds, og i Sønderho har 87,8 procent sat kryds. Begge steder er stemmeprocenten højere end i 2013.
  - Det ser ud til, at vi bliver den kommune med den højeste stemmeprocent i landet, siger Fanø-borgmester Erik Nørreby fra Venstre. 
  Det er status her kort efter klokken 20, hvor valgstederne i den lille økommune er lukket. Her er man nu gået i gang med at tælle stemmerne op.
  I Nordby stemte 85,3 af de stemmeberettigede ved sidste kommunalvalg. En smule færre (0,2 pct) end ved dette valg. I Sønderho har én procent flere bevæget sig til stemmeurnen - her er stemmeprocenten steget fra 86,8 til 87,8.
  Ved sidste kommunalvalg i 2013 var den samlede stemmeprocent på Fanø 85,3. Denne gang er den 85,75 - altså næsten en halv pct. højere.
  Resultatet fra Fanø forventes klokken 21.15.
  